ธุรกิจทั่วโลกตื่นตัวรับยุค 4.0
น.ส.วิไลพร ทวีลาภพันทอง หุ้นส่วนสายงานที่ปรึกษา บริษัท PwC Consulting (ประเทศไทย) หรือพีดับบลิวซี เปิดเผยถึงผลสำรวจ Industry 4.0 : Building the digital enterprise ที่ทำการสำรวจบริษัทในกลุ่มอุตสาหกรรมกว่า 2,000 รายจาก 9 อุตสาหกรรม ใน 26 ประเทศพบว่าปัจจุบันบริษัทในกลุ่มอุตสาหกรรมต่างๆทั่วโลกกำลังตื่นตัวในการปฏิวัติอุตสาหกรรม ครั้งที่ 4 (Industry 4.0) โดยเชื่อมเทคโนโลยีและอินเตอร์เน็ตเข้ากับทุกหน่วยการผลิตตั้งแต่เริ่มต้นจนสิ้นสุดกระบวนการ โดยคาดว่าจากนี้จนถึงปี 2563 อุตสาหกรรมทั่วโลกจะลงทุนปีละ 907,000 ล้านดอลลาร์ (ราว 31 ล้านล้านบาท) เพื่อปฏิวัติอุตสาหกรรม 4.0,น.ส.วิไลพรกล่าวว่า ปัจจุบันผู้นำบริษัทในกลุ่มอุตสาหกรรมมีการเปลี่ยนแปลงการทำงานภายในองค์กรให้เป็นดิจิทัล รวมทั้งมีการบริหารจัดการระบบของหน่วยงาน บุคลากร เทคโนโลยี ข้อมูลข่าวสาร และทรัพยากร มาประยุกต์เข้าด้วยกัน นอกจากนี้ยังมีการพัฒนาผลิตภัณฑ์และนวัตกรรมใหม่ๆที่มีการทำงานแบบดิจิทัลอีกด้วย,หากบริษัททั่วโลกปฏิวัติอุตสาหกรรม 4.0 ได้สำเร็จ จะทำให้รายได้เพิ่มขึ้นและช่วยลดต้นทุนมหาศาล เพราะยุคอุตสาหกรรม 4.0 เป็นการนำเทคโนโลยีอัจฉริยะและข้อมูลแบบเรียลไทม์มาใช้เพื่อเพิ่มประสิทธิภาพการผลิต นอกจากนี้การวิเคราะห์ข้อมูลขั้นสูง (Data analytics) จะเป็นกลไกสำคัญในการขับเคลื่อนอุตสาหกรรม 4.0 เพราะจะทำให้ทราบถึงความต้องการของลูกค้า ช่วยให้บริษัทสามารถพัฒนาสินค้าและบริการให้ตรงความต้องการลูกค้าได้,ทั้งนี้ สำหรับความท้าทายของรัฐบาลไทยคือ การเตรียมความพร้อมด้านโครงสร้างพื้นฐานดิจิทัลที่สมบูรณ์ รวมทั้งการขยายเครือข่ายอินเตอร์เน็ตให้ครอบคลุมทั่วประเทศ เพื่อเป็นรากฐานเพื่อก้าวไปสู่ยุค 4.0 ซึ่งคาดว่าจะต้องใช้เงินลงทุนด้านนี้เป็นจำนวนมหาศาล ขณะที่ด้านผู้ประกอบการก็เริ่มตื่นตัวในการวิจัยและพัฒนานวัตกรรมใหม่ๆ เพื่อสร้างมูลค่าเพิ่มในสินค้าและบริการของตน โดยหลายบริษัทเริ่มกันเงินงบประมาณส่วนหนึ่งเพื่อลงทุนด้านดิจิทัลเช่นกัน,ปัจจุบันรัฐบาลได้ปรับเปลี่ยนโครงสร้างเศรษฐกิจใหม่ ภายใต้โมเดลที่เรียกว่า ประเทศไทย 4.0 ใน 3-5 ปี ซึ่งหากทำสำเร็จจะสามารถเพิ่มขีดความสามารถในการแข่งขันให้แก่ประเทศได้อย่างมาก และน่าจะช่วยขับเคลื่อนให้เศรษฐกิจของประเทศเติบโตอย่างยั่งยืนได้ในระยะยาว.
น.ส.วิไลพร ทวีลาภพันทอง หุ้นส่วนสายงานที่ปรึกษา บริษัท PwC Consulting (ประเทศไทย) หรือพีดับบลิวซี เปิดเผยถึงผลสำรวจ Industry 4.0 : Building the digital enterprise ที่ทำการสำรวจบริษัทในกลุ่มอุตสาหกรรมกว่า 2,000 ราย
พีดับบลิวซี,PwC,วิไลพร ทวีลาภพันทอง,Industry 4.0,ประเทศไทย 4.0,พัฒนาประเทศ,ปฏิวัติอุตสาหกรรม,เตรียมความพร้อมโครงสร้างพื้นฐาน,ไทยรัฐ,หนังสือพิมพ์ไทยรัฐ